На думку падпісантаў звароту, такая выстава, у праграму якой увойдзе навукова-практычная канферэнцыя, будзе спрыяць вяртанню тэмы Курапатаў і сталінскіх рэпрэсій у цэнтр грамадскай увагі, а таксама аб’яднанню грамадства вакол тварэння народнага мемарыялу. На выставу мяркуецца запрасіць прадстаўнікоў творчых аб’яднанняў, студэнтаў і навучэнцаў профільных ВНУ і ССНУ. Такім чынам, выстава дасць старт конкурсу на найлепшую ідэю мемарыялізацыі Курапатаў.